 Masuuliyiinta iyo shacabka Soomaaliyeed ee goobtaasi joogay ayaa u duceeyey walaalihii ku dhintay musiibada, iyagoo kuwii ku dhaawacmayna u rajeeyey in allaah uu siiyo caafimaad taam ah, iyadoo Raiisul Wasaaraha Dalka Mudane Xasan Cali Khayre uu halkaasi kula hadlay dadkii isugu soo baxay ayaa u mahad celiyey shacabka Soomaaliyeed oo door wanaagsan ka qaatay u gurmashada dadkii musiibadu ay soo gaartay, isagoo u tacsiyeeyey ehelada dadkii wax ku noqday musiibada isagoo arrintaasi ka hadalayay ayaa yiri:- Marka hore waxaan halkaan uga tacsiyeynayaa dhamaan eheladii dadkooda ay ku waxyeeloobeen qaraxii foosha xumaa oo halkaan ay ka geysteen Arxan laawayaashii Diinlaawayaasha ahaa, ilaahey samir iyo iimaan ha idinka siiyo, waxaan sido kale u duceyneynaa dadkii halkaan ku dhaawacmay oo an leenahay ilaahey caafimaad deg deg ah ha idin siiyo, waana idin garab taaganahay. 